เป็นประจำเดือนวันที่9 หมดวันที่14 แล้ววันที่16กับ19 ไปมีอะไรกับแฟน ไม่ได้ป้องกันค่ะ หลั่งนอก แล้วก็ไม่ได้ทานยาคุมฉุกเฉิน พอวันที่25 มีอะไรกับแฟนอีก ไม่ได้ใส่ถุง หลั่งนอก แล้ววันที่26กินยาคุมฉุกเฉิน อยากทราบค่ะว่า มีโอกาศตั้งครรภ์มากน้อยแค่ไหนคะ
สวัสดีค่ะ การรับประทานยาคุมกำเนิดฉุกเฉิน (Emergency contraception)ยาคุมฉุกเฉินภายหลังจากการที่มีเพศสัมพันธ์ที่ไม่ได้ป้องกัน (unprotected intercourse) ถ้ารับประทานได้อย่างถูกต้อง จะถือว่าเป็นอีกวิธีที่สามารถป้องกันการตั้งครรภ์ได้ค่ะ เเต่ประสิทธิภาพก็ยังถือว่าไม่ใช่ 100% ค่ะ โดยทั่วไปคือประมาณ 92% ท้ังนี้อาจต้องประเมินร่วมด้วยว่า เพศสัมพันธ์ครั้งนั้นตรงกับช่วงที่มีการตกไข่ในรอบเดือนนั้นหรือไม่ด้วยค่ะทั้งนี้ การที่ประจำเดือนรอบก่อนมาวันที่ 9 ดังนั้น วันที่ 17-26 ถือว่ามีความเสี่ยงที่อาจจะตรงกับช่วงที่มีการตกไข่ได้ค่ะการที่ไม่ได้มีการป้องกัน เเล้วเลือกวิธีการหลั่งนอก ถือว่ามีโอกาสในการตั้งครรภ์ได้สูงค่ะ ขึ้นอยู่กับว่ามีการปนเปื้อนสารคัดหลั่งจากฝ่ายชายมายังช่องคลอดฝ่ายหญิงมากน้อยเพียงใดค่ะ เนื่องจาก ถึงแม้ว่าจะไม่ใช่น้ำอสุจิโดยตรง แต่การที่มีสารคัดหลั่งจากฝ่ายชายถือว่าอาจมีตัวอสุจิปนออกมาได้บ้างเล็กน้อยค่ะ ทำให้การมีเพศสัมพันธ์ในช่วงวันที่ 16 19 มีความเสี่ยงอยู่ค่ะ ส่วนวันที่ 25 อาจลดความเสี่ยงลงไปได้บ้างเนื่องจากรับประทานยาคุมฉุกเฉินค่ะดังนั้น การที่จะมั่นใจจริงๆว่าไม่ท้อง สามารถดูได้จากการที่มีรอบเดือนตามปกติมาค่ะ เเต่ถ้ารอบเดือนไม่มา หรือนับจากวันที่มีเพศสัมพันธ์ ไปอีก 4-6 สัปดาห์ ประจำเดือนก็ยังไม่มา เเนะนำให้ตรวจปัสสาวะเพื่อดูการตั้งครรภ์ค่ะ ถ้ายังไม่พบการตั้งครรภ์ มีโอกาสที่น่าจะไม่มีการตั้งครรภ์เกิดขึ้นจริง แต่ประจำเดือนที่ยังไม่มา มีโอกาสสูงที่อาจจะเกิดจากผลของยาคุมฉุกเฉินค่ะ